|  |
| --- |
| **Dusetų Kazimiero Būgos gimnazija** |
| [[Vaizdas:|Dusetų Kazimiero Būgos gimnazija herbas|center|100px]] |
| [[Vaizdas:|Dusetų Kazimiero Būgos gimnazija|250px]] |
| **Adresas** | Vytauto g. 56, Dusetos |
| **Direktorius(-ė)** | Dalia Deinienė |
| **Mokinių skaičius** | 352 |
| **Įkūrimo data** | 1776 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 59 |

**Dusetų Kazimiero Būgos gimnazija** – dieninė, savarankiško mokymosi bendrojo lavinimo mokykla Dusetose (Zarasų raj.), Vytauto g. 56, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190204669. Steigėjas Zarasų rajono savivaldybės taryba.

Filialai:

* Dusetų Kazimiero Būgos gimnazijos Antalieptės pradinio ugdymo skyrius (2009–2012 m.)
* Dusetų Kazimiero Būgos gimnazijos Avilių pagrindinio ugdymo skyrius (2009–2012 m.)
* Dusetų Kazimiero Būgos gimnazijos Dusetų pradinio ugdymo skyrius
* Dusetų Kazimiero Būgos gimnazijos Dusetų specialiojo ugdymo skyrius

Istorija
--------

Tiksli pirmosios mokyklos Dusetose įsteigimo data nėra žinoma, bet mokykla didiko Jono Radvilos dvare buvo dar prieš bažnyčios pastatymą 1530 m. mokyklos turtas buvo užrašytas Dusetų bažnyčiai. Dusetų parapinė mokykla įsteigta 1776 m. jai statytame pastate. 1825 m. jis sudegė. 1825 m. pastatytas naujas parapinės mokyklos pastatas, išlikęs iki mūsų dienų (Būgos g. 31).

Mokinių skaičius 1825–1846 m. buvo įvairus: 1831 m. Dusetų parapinėje mokykloje mokėsi 76 mokiniai, 1833 m. – 80, 1836 m. – 32, o 1837 m. buvo likę vos 9 mokiniai. Mokoma buvo lenkų kalba, o po 1831 m. sukilimo pradėta diegti rusų kalba. Vaikai mokėsi skaityti, skaičiuoti, rašyti, tikėjimo tiesų. 1846 m. vietoje parapinės mokyklos įsteigta valdinė rusiška pradinė mokykla. Dėl Žemaičių vyskupo Motiejaus Valančiaus įtakos čia buvo mokoma ir lietuviškai, bet 1864 m. kovo 4 d. mokymas lietuvių kalba Dusetų pradinėje mokykloje panaikintas. Mokinių skaičius sparčiai ėmė mažėti, nes lietuvių vaikai nesuprato lietuviškai, o atvykėliai mokytojai – lietuviškai.

Lietuviškos spaudos draudimo metais Dusetų apylinkėse veikė slaptosios mokyklos. Žinomi kai kurie ir mokytojai, daraktoriais vadinami: N. Markelis Eiveniuose, M. Triponaitė Matiukuose, V. Budrienė – Užtiltėje. 1904 m. panaikinus lietuviškos spaudos draudimą, lietuviškai Dusetų mokykloje pradėta dėstyti tik 1912 m.

Prieš Pirmąjį pasaulinį karą Dusetose buvo dvi valdinės pradžios mokyklos: mergaičių ir mišri. 1920 m. Dusetose atidaryta progimnazija, bet dėl nežinomų priežasčių (tikriausiai dėl lėšų stygiaus) po kelių mėnesių ji uždaryta. 1923 m. pradžios mokykla iš seno pastato (dab. Kazio Būgos g. 31) persikėlė į naują, ji buvo 4 skyrių, o nuo 1928 m. 6 skyrių pradžios mokykla. Nuo 1928 m. I–IV skyrius buvo privalomas, o V–VI galėjo lankyti mokiniai, kurie norėjo įgyti daugiau žemės ūkio žinių.

Iki 1927 m. mokyklos vedėjais dirbo Jonas Mozūra, Elena Šutaitė, Balys Urbanas. 1927 m. Dusetų pradžios mokyklos vedėju paskirtas Petras Kuzmickas, 1940 m. liepos 11 d. jis buvo NKVD suimtas, vėliau ištremtas į Sibirą. 1926–1927 m. Dusetų pradžios mokykloje dirbo 3 mokytojai, 1939–1940 m. – jau 6, mokinių skaičius per tą patį laikotarpį išaugo nuo 124 iki 200. 1934 m. spalio 4 d. mokyklai suteiktas kalbininko Kazimiero Būgos (1879–1924) vardas.

1940 m. sovietams okupavus Lietuvą, Dusetose atidaryta 3-jų klasių progimnazija, jos direktore dirbo O. Kairevičiūtė. 1944 m. progimnazija pertvarkoma į gimnaziją, 1947 m. išleista pirmoji abiturientų laida. 1951 m. sujungus pradinę mokyklą ir gimnaziją, įkurta Dusetų vidurinė mokykla. 1968 m. mokiniai ir mokytojai persikėlė iš buvusių Šaulių namų į pirmąjį mūrinį mokyklos pastatą. 1972 m. pradėtas sustiprintas dailės dalykų mokymas. Gimnazijos statusas suteiktas 2005 m. sausio 24 d. Zarasų rajono savivaldybės tarybos sprendimu Nr. T-229 „Dėl gimnazijos statuso suteikimo Dusetų Kazimiero Būgos vidurinei mokyklai". 2006 m. vasarą-rudenį atlikta gimnazijos pastato renovacija.

Direktoriai
-----------

* O. Kairevičiūtė
* A. Mickevičius
* P. Makarskas
* 1948–1953 m. Jonas Valentinavičius
* 1954–1960 m. Jonas Survila
* 1960–1970 m. Jadvyga Mališauskienė
* 1970 m. Jonas Vaitonis
* 1991–1993 m. Stanislovas Stankevičius
* 1993–1999 m. Raimondas Gapšys
* 1999-2021 m. Gintautas Kuzma
* 2021 m. Dalia Deinienė

Žymūs mokiniai
--------------

* Kazimieras Būga, kalbininkas
* Jonas Jakštas, poetas, rašytojas, vertėjas
* Bronius Juodelė, verslininkas, mecenatas, gimnazijos jaunųjų žurnalistų fondo stegėjas
* Birutė Juozėnaitė-Šakickienė, irkluotoja, olimpietė
* Meilė Kudarauskaitė, poetė
* Alvydas Latėnas, dailininkas tapytojas, dailės pedagogas
* Vytautas Mažiulis, kalbininkas, akademikas
* Petras Šatkus, rašytojas, romanistas
* Paulius Širvys, poetas

Nuorodos
--------

* Mokyklos svetainė Archyvuota kopija 2011-10-02 iš Wayback Machine projekto.